Tiaan & Lee-Anne van Zyl – Troue van die Jaar
Tiaan & Lee-Anne van Zyl
'n Vlugtige ontmoeting in 2012, by die bruidegom se broer se 18de verjaarsdag partytjie en toe eers weer 'n paar jaar later in 2017, in een van die plaaslike kuier plekke.
Wat hulle gedink het 'n skaamtelose, kort romanse sou wees, het vinnig verander in iets ernstiger, waar hulle mekaar se geselskap te veel geniet het om te gaan vir daardie "een drankie" sonder die ander een.
Om 'n verlowing te beplan, was moeilik vir die paartjie, met die bruid wat altyd een te veel vrae vra en die bruidegom wat glad nie 'n geheim kan hou nie.
Die bruidegom en die paartjie se geliefdes het dit toe reggekry om die bruid te laat dink dat hulle weggaan vir die naweek, net omdat die bruidegom "oorwerk" was en "rus" nodig gehad het.
Die paartjie het verloof geraak by die pragtige Devon Valley hotel in Stellenbosch, op 27 Julie 2019.
Nadat hulle by die hotelkamer ingeloop het en die bruid al die rose en sjampanje gesien het, het sy dadelik begin foto's neem.
Aangesien sy gedink het dat as 'n verlowing wel sou plaasvind, hy nie onmiddelik die vraag sou vra nie!
Met die bruidegom se verklaring, "Ons is obviously hier vir 'n rede…" het die bruid omgedraai met 'n, "Huh?" en hom op sy knie gesien.
In al die opwindenheid en met dié dat die bruidegom vergeet het op watter vinger om die ring te sit, moes die bruid herinner word dat 'n, "Ja" nogsteeds benodig is.Die troue…
Die paartjie was in geen haas om troue te begin reël nie, maar op vakansie in Robertson, Desember 2019, was hulle op groot aanbeveling gestuur na Bon Cap.
Toe hulle die asemrowende trou venue sien en hoor oor Bon Cap se "wedding one-stop" dienste, het die paartjie vinnig 'n datum vasgestel, 22 Augustus 2020.Die paartjie se trouvisie was modern, minimalisties met natuurlike elemente ingebring asook skakerings van donker grys.2020, soos almal weet, was 'n geweldige moeilike jaar en trou beplanning was nie 'n uitsondering nie.
Die paartjie moes toe ongelukkig die keuse maak om hulle troue uit te stel na 'n latere datum.
Daar was geen duidelikheid oor wat die res van die jaar sou bring nie, maar met uithouvermoë en verskriklik baie hoop, het die paartjie vasbeslote gebly op 28 November 2020.Bon Cap het hulle droom troue 'n realiteit gemaak en dit sal vir ewig 'n troue bly wat die paartjie en hulle gaste nie kan vergeet nie.